Tragjeditë kombëtare, provë për reagimin e Presidentit Trump
Presidentëve vazhdimisht u është dashur të qetësojnë publikun e trazuar nga ngjarje të rënda.
Është një rol i ri për Donald Trumpin, si ngudhëlluesi i kombit, siç u pa në momentin e heshtjes në Shtëpinë e Bardhë, për nder të viktimave të vrasjes masive në Las Vegas. Zoti Trump udhëtoi gjithashtu në Las Vegas për të ngushëlluar të plagosurit dhe për të vlerësuar punën e ekipeve të ndihmës së shpejtë, që shkuan menjëherë në vendngjarje. Një ditë më herët, Presidenti ishte në Porto Riko, për t’u njohur me përpjekjet e ndihmave dhe për t’u takuar me banorët. Por zoti Trump, reagoi menjëherë ndaj ankesave se administrate e tij ishte e ngadaltë në masat pas shkatërrimit të shkaktuar nga uragani Maria. Zoti Trump pason presidentë të mëparshëm të cilëve u është dashur të marrin rolin e ngushëlluesit të kombit, si për shembull Bill Clinton pas sulmit me bombë në Oklahoma City në vitin 1995. George W. Bush iu drejtua kombit pas sulmeve të 11 shtatorit 2001. Ndërsa Barack Obama ngushëlloi të pranishmit në një përkujtimore pas sulmit me motive racore në një kishë afrikano-amerikane në Karolinën e Jugut, në vitin 2015. Për zotin Trump, është një prove e re për udhëheqjen e tij, thotë analisti John Fortier: Kritikët po i kërkojnë presidentit që të përmbajë instinktet e tij për retorikë të ashpër. Një prej tyre është Jim Kessler. Sfida tjetër madhore e zotit Trump Trump është që t’i rikthehet programit të tij politik, duke filluar me reformën e taksave.